साहिबजादों की कुर्बानी को समर्पित रक्तदान कैंप लगाया
उम्मीदफाउंडेशनकी तरफ से श्री गुरु गोबिंद सिंह जी के साहिबजादों की कुर्बानी को समर्पित कम्युनिटी सेंटर खजूरी गेट में रक्तदान कैंप का आयोजन किया। रक्त दान के दौरान मुख्य मेहमान एसडीएम बटाला सौरभ अरोड़ा रहे। फाउंडेशन ने 185 यूनिट रक्त दान इकट्ठा कर थैलीसीमिया सोसाइटी को दिया।
प्रोजेक्ट इंचार्ज गिरीश कुमार ने बताया कि श्री गुरु गोबिंद जी के बेटों की शहादत को समर्पित रक्तदान कैंप का आयोजन किया गया है। दान किया गया रक्त थैलीसीमिया से पीड़ित बच्चों के जीवन में अहम महत्व रखता है। इस कारण फाउंडेशन की तरफ से कैंप लगा कर थैलीसीमिया सोसाइटी को 185 यूनिट रक्त इकट्ठा कर दिया गया है। इस रक्त से जरूरतमंद लोगों की जान बच सकती है। मुख्यातिथि सौरभ अरोड़ा ने कहा कि थैलीसीमिया नाम की बीमारी से शरीर में खून की कमी हो जाती है और मरीज को खून की कमी पूरी करने के लिए अलग से खून की जरूरत होती है। जरूरत के समय मरीज को दिए गए खून से उसकी कीमती जान बचाई जा सकती है। हालांकि सरकार अपनी तरफ से हर संभव कोशिश करती रहती है, लेकिन इसके लिए हर इंसान को चाहिए कि वह साल में एक बार रक्त दान जरूर करे। इस दौरान बुधीश अग्रवाल, पुरुषोत्तम लाल अग्रवाल, अनिल कुमार, अनीष अग्रवाल, अन्नू अग्रवाल, भाजपा जिला प्रधान बटाला सुरेश भाटिया, अभिनव मल्होत्रा, हरि कृष्ण महाजन, शशि भूषण वर्मा, धर्मवीर डल्ल, देवराज चाचोवालिया, सुनील चाचोवालिया, गुल्लू सेठ, नरिंदर त्रिपाठी भी शामिल थे।
उम्मीद फाउंडेशन के रक्तदान शिविर के दौरान मुख्य मेहमान एसडीएम बटाला सौरभ अरोड़ा और संगठन के कार्यकर्ता।
hin_Deva hin_Deva hin_Deva hin_Deva